
Aseiniad Ysgrifenedig sy’n dangos sut y gellir cydgysylltu cyfres o gyfleoedd dysgu i ddangos cynnydd mewn meysydd dysgu a phrofiad penodol.

Yn sylfaen cadarn ar gyfer addysgu yn yr unfed ganrif ar hugain gwelir pwyslais ar gysylltu meysydd dysgu a phrofiadau gyda chyfleoedd dysgu amrywiol. Pwysleisia Peacock (2017) ar dri maes penodol sy’n bwysig yn addysg sef y cwricwlwm, addysgeg a’r aseiniad.  I wireddu hyn, pwysig ydy ystyried yr hyn sydd angen ei gyflawni o fewn maes dysgu a phrofiad penodol a’r modd byddai gwneud hynny yn llwyddiannus lle gwelir dealltwriaeth disgybl yn dyfnhau. I wneud yr ystafell ddosbarth yn amgylchfyd iach ar gyfer dysgu cred Black a Wiliam (1998) ar bwysigrwydd ar y modd y mae athrawon yn ymdrin â sefyllfaoedd heriol yn ogystal â phwysau cymdeithasol ac emosiynol y disgyblion er mwyn sicrhau bod y disgyblion yn medru gweithio hyd gorau eu gallu. 

Defnyddir strategaethau asesu ar gyfer dysgu i lunio gwersi er mwyn sicrhau dealltwriaeth y disgyblion mewn modd na theimla’r plant iddynt gael eu beirniadu. 
Yn ôl Peacock (2017) mae asesu yn galluogi i ddisgyblion ac athrawon i ddeall beth a addysgwyd gan adnabod o ble tarddwyd cysyniad neu ym mhle mae angen datblygu’r sgil ymhellach. Cynlluniwyd y gwersi ar draws tri maes dysgu a phrofiad, penderfynwyd llunio’r gwersi o gwmpas thema Ewrop a thwristiaeth. Yn ddilyniant i hyn fe fydd cynllun gwers y tri maes dysgu a phrofiad ynghlwm a’i gilydd er mwyn medru archwilio’r thema yn drawsgwricwlaidd. Penderfynwyd i selio’r cynlluniau gwersi ar dri maes dysgu penodol sef y Dyniaethau, Iechyd a Lles ac Ieithoedd, Llythrennedd a chyfathrebu. 
Ysbrydolwyd i ddewis y thema Ewrop a thwristiaeth er mwyn cymhwyso’r hyn a glywir y plant ar y newyddion ac yn y byd sydd ohoni i ddatblygu sgiliau megis eu dealltwriaeth a chyfathrebu. Bu hyn sy’n digwydd ar hyn o bryd gan ystyried partneriaeth Brydain ac Ewrop yn ysgogiad i addysgu’r disgyblion. Wrth feddwl am effaith Brexit ar newyddion a’r byd o amgylch, pwysig yw addysgu am yr hyn sy’n bositif am wledydd a’r diwylliannau sy’n bodoli o fewn Ewrop. Yn benodol, i lunio’r berthynas rhwng twristiaeth a’r profiadau amrywiol sydd yng ngwledydd eraill o gymharu â Chymru. Gwelir nifer o brofiadau amrywiol megis y bwydydd, gwisgoedd a phrifddinasoedd yn dylanwadu ar yr hyn sy’n gwneud pob gwlad yn wahanol a diddorol. Byddai cymharu hyn a thraddodiad a diwylliant Cymru yn caniatáu’r disgyblion dyfnhau eu dealltwriaeth am wledydd a diwylliannau.
Penderfynwyd i selio’r cynlluniau gwersi ar gyfer disgyblion blwyddyn tri gyda thri deg o ddisgyblion yn y dosbarth gan ganolbwyntio ar ddefnyddio camau cynnydd tri fel sylfaen i’r cynllunio. Ar gyfer datblygu sgiliau a dealltwriaeth disgyblion blwyddyn tri ysgogwyd i ddefnyddio strategaethau fel y noda Black a Wiliam (1998) am addysgu rhyngweithiol sy’n caniatáu’r athrawon fod yn ymwybodol o anawsterau a chynnydd y disgyblion fel bod modd iddynt addasu’r gwaith yn briodol. Fe fydd y gwersi yn ddilyniant o’r wers gychwynnol gan ganolbwyntio ar weithgareddau amrywiol y gall disgyblion ei wneud wedi iddynt ddysgu’r cysyniad gwreiddiol o’r amcan dysgu. 
Ym maes dysgu Dyniaethau penderfynwyd i selio’r cynllun gwers ar y pwnc Daearyddiaeth yng nghyd-destun Ewrop a thwristiaeth. Pwysleisir ar bwysigrwydd o wneud y disgyblion yn ymwybodol o ddiwylliannau gwahanol a fyddai’n wneud y disgyblion yn ddinasyddion gwybodus gan ddatblygu sgiliau map y disgyblion yr un pryd. Yn dilyn hyn, gwelir disgyblion yn medru datblygu annibyniaeth a’r sgil o gydweithio wrth gwblhau’r gweithgaredd. 
Ar gyfer yr ail faes dysgu, gwelir bod maes dysgu a phrofiad ieithoedd, llythrennedd a chyfathrebu yn gyfle i ennyn diddordeb y plant am Ewrop a thwristiaeth trwy ddatblygu eu sgiliau llafaredd ac ysgrifenedig yn y Gymraeg. O’r byd sydd ohoni mae nifer o bobl yn teithio i bob cwr o Ewrop ac yn nifer iawn o sefyllfaoedd mae cwmnïau teithio yn trefnu’r gwyliau. Wrth feddwl am ddiwylliannau a thraddodiadau gwahanol mae addysgu’r disgyblion o safbwynt pobl sy’n gweithio ym myd twristiaid yn ddyddiol yn gyfle i’r disgyblion dyfnhau ei dealltwriaeth am y gwledydd ac atyniadau amrywiol sydd yng ngwledydd Ewrop. 
Penderfynwyd llunio’r trydydd cynllun gwers o amgylch maes dysgu a phrofiad Iechyd a Lles. Yn benodol, canolbwyntiwyd ar ddefnydd o ddawns a cherddoriaeth fel ysgogiad i’r disgyblion cymhwyso eu sgiliau gymnasteg i greu perfformiad. Fe wneir hyn oherwydd yr holl ddiwylliannau a gaiff ei gynnwys yn Ewrop a’r modd y mae pob gwlad yn defnyddio dawns a symudiadau mewn modd traddodiadol. I sicrhau ysbrydoliaeth y disgyblion ar gyfer symudiadau penderfynwyd defnyddio cerddoriaeth o wledydd amrywiol. Fe wneir hyn i gwmpasu symudiadau dawns yng nghyd-destun gwledydd Ewrop. 
Yn ôl CCEA (2007) nid yw addysgu bellach yn nodwedd lle maent yn derbyn gwybodaeth yn unig ond yn hytrach yn faes datblygu annibyniaeth trwy dderbyn cyfleoedd i lunio eu haddysg. Y pwynt cyntaf y dylid ymdrin ag ef yw defnydd o gwestiynu effeithiol yn yr ystafell dosbarth. Dywed CCEA (2007) mai pwrpas cwestiynu effeithiol yw defnyddio’r atebion er mwyn gwerthuso, cynllunio ac ehangu addysg y disgyblion. Anogir meithrin cymuned lle mae dysgu annibynnol yn mabwysiadu amgylchedd positif o fewn yr ystafell ddosbarth lle gwelir pwysigrwydd cefnogaeth addysgu rhwng yr athro a’r disgybl. Yn ôl Weeden a Lambert (2006) mae cwestiynu effeithiol yn medru cynorthwyo gydag asesu er mwyn gwella dealltwriaeth y plant. 

Serch hynny, pwysleisir ar broblemau wrth ofyn cwestiynau yn llwyddiannus, wrth i Black a Wiliam (1998) feirniadu ar faint o amser mae’r athrawon yn caniatáu i’r disgyblion feddwl cyn disgwyl ymateb. Pwysleisir ar oblygiadau andwyol ar aros am eiliadau oherwydd ni fyddai’r disgyblion yn medru datblygu ateb ac felly nifer fechan o’r dosbarth byddai’n ymgeisio ateb. O ganlyniad i hyn, gwelir byddai dibyniaeth gan y disgyblion eraill ar y plant sy’n medru ateb y cwestiynau yn yr amser yn hytrach nag ymgeisio ei ateb yn annibynnol. 

Ni ellir anwybyddu effaith andwyol mae cymryd atebion oddi wrth nifer fechan o ddisgyblion yn ei gael. O ganlyniad, fe gollir dealltwriaeth rhan fwyaf o’r disgyblion am yr hyn ag addysgir yn y wers. Er mwyn gwaredu hyn o’r ystafell dosbarth noda Weston (2017) ar gynyddu gweithgarwch gyda phartneriaid neu grwpiau bach o ddisgyblion. Oblegid hyn fe fydd yr athro yn sicrhau adborth sydd wedi ei drafod o ansawdd dda a bod y disgyblion yn deall y cysyniad addysgu penodol sydd o dan sylw. 

Yr ail ystyriaeth a chanolbwyntir arno ydy dealltwriaeth wallus o adborth ffurfiannol gan athrawon fel y dyweda OECD (2014) sy’n cynnwys diffyg adborth a gwybodaeth ar yr hyn sydd angen ar ddisgyblion i wella.  Ni ellir anwybyddu’r ffaith fel y noda Black a Wiliam (1998) ar ddiffygion yn yr ystafell ddosbarth o ran adborth ffurfiannol. Gwelir pwyslais ar yr angen i wella’r modd addysgwyd y disgyblion megis marcio. Gwelir bod y plant yn canolbwyntio ar y marc yn hytrach nag yr adborth a rhoddir i wella cynnydd yn eu gwaith. Pwysleisia Black (2004) ar effaith o farcio yn y modd mae’n dueddol i bwysleisio ar gystadleuaeth rhwng disgyblion yn hytrach na datblygiad a chyrhaeddiad personol y disgybl. Yn ogystal ag effaith profion a gyflwynir i’r plant yn annog addysgu peiriannol yn lle addysgu o safon y byddai’r plant yn elwa o’r adborth am yr hyn a addysgwyd. Gwelir Weston (2017) yn beirniadu ffocysu perfformiad academaidd ar lwyddiant yn hytrach nag ar yr hyn a addysgwyd. O ganlyniad byddai’r plant yn llai parod i gymryd risgiau wrth ymgeisio i ateb cwestiwn rhag iddynt ddweud yr ateb anghywir. Nodir am beryg i hyn osod effaith negyddol ar cymhelliant y plentyn ac felly er mwyn dangos gwelliant yn nealltwriaeth y disgyblion, dyweda Black (2004) ar yr angen am adborth sy’n cydnabod cysyniadau aeth yn dda yn ogystal â modd mae angen i’r disgybl gwella. 

Gwelir bod adborth ffurfiannol yn rhan nodweddiadol o wella safonau disgyblion beth bynnag eu gallu academaidd trwy greu ymarferion asesu ar gyfer dysgu effeithiol ac amrywiol. Pwysleisia Donaldson (2015) ar bwysigrwydd o ddefnyddio adborth ffurfiannol fel adran naturiol a hanfodol o addysgu. Fe dynnir hyn sylw arbennig tuag at asesu ar gyfer dysgu lle mae disgyblion yn barod i arbrofi, cymryd risg ac ymestyn ei hun lle nad oes gwobr ar ddiwedd y gweithgaredd. Oblegid hyn, gallwn ddadlau bod adborth ffurfiannol yn canolbwyntio ar welliant academaidd, cymhelliant ac uchelgais addysg y disgyblion. O ganlyniad, addysgwyd mai ymgeisio i ymateb sy’n bwysig gan bwysleisio bod gwneud camgymeriadau yn rhan o’r addysgu. Mae asesu ffurfiannol fel y dyweda Alison Peacock (2017) yn sicrhau addysg gefnogol a thrwyadl a dylai asesu fod yn effeithiol a ddibynadwy er mwyn i ddisgyblion nodau penodol yn llwyddiannus.

Yn ôl CCEA (2017) un elfen bwysig o ddefnyddio amcanion dysgu ydy gosod yn glir rhesymeg am yr hyn maent yn eu haddysgu. Fe arweinir hyn tuag at ddatblygu cymhelliant y disgyblion er mwyn gwneud cysylltiadau trawsgwricwlaidd. Yn ogystal, pwysleisir ar bwysigrwydd o wneud yr amcanion dysgu yn weledol i’r disgyblion yn y dosbarth er mwyn atgoffa nod y dasg benodol. Awgryma CCEA (2007) fod amcanion dysgu yn ffocysu plant ar nod yr hyn fydd yn cael ei addysgu. Yn deillio o hyn, gwelir bod amcanion dysgu yn rhoi cyfle i ddisgyblion cymryd cyfrifoldeb dros eu haddysg yn annibynnol. Ar unwaith, gwelir bod plant yn cael ei gynnwys mewn modd gweithredol yn eu haddysg sy’n cynyddu cyfleoedd o gyfathrebu rhwng yr athro a’r disgybl. 

Yn ddilyniant i hyn dywed CCEA (2007) mai pwrpas meini prawf llwyddiant yw cynnig cymorth i ddisgyblion i adnabod os ydynt wedi llwyddo yn yr hyn a addysgwyd. Un o elfennau mwyaf effeithiol o ddefnyddio meini prawf llwyddiant ydy i gynnwys y disgyblion yn nhrafodaeth am sut i lunio’r meini prawf llwyddiant. O ganlyniad i hyn, gwelir amgylchedd positif yn yr ystafell dosbarth trwy roi anogaeth i’r plant fod yn rhan o’u haddysg. Gwelir strategaethau megis modelu meini prawf llwyddiant yn hanfodol bwysig er mwyn fod o gymorth i’r plant i ddeall gwerth a phwrpas y meini prawf. Yn ôl CCEA (2017) mae defnydd o feini prawf llwyddiant yn datblygu addysgwyr annibynnol gan ddarparu adborth effeithiol gan greu dysgwyr hyderus wrth iddynt barhau ag addysgu.

Llwydda disgyblion i gyrraedd nod ac amcanion dysgu ar yr amod bod gan y plant ddealltwriaeth o’r hyn sydd angen ei gyflawni i gyrraedd y nod. Mae Black (2004) yn arghyoeddi fod hunanasesu yn hanfodol i ddatblygu dealltwriaeth. Dywed CCEA (2017) mae hunan asesu ar gyfer disgyblion yn caniatáu iddynt adlewyrchu ar hyn maent wedi eu haddysgu. Serch hynny, dylid sicrhau bod gan ddisgyblion offer a gwybodaeth sydd angen er mwyn asesu yn llwyddiannus. I wireddu hyn, gwelir bod defnyddio amcanion dysgu a meini prawf llwyddiant yn sylfaen i gadw canolbwyntiad y disgyblion ar y sgiliau sy’n bwysig i’r disgyblion ddatblygu. Mae ffocysu ar gryfder disgyblion yn hanfodol er mwyn sicrhau bod agwedd y plant yn ganolig a bod modd iddynt ddatblygu a dyfnhau eu dealltwriaeth. 

Yn ystod addysgu’r disgyblion ar thema Ewrop a thwristiaeth penderfynais ganolbwyntio yng ngwersi Daearyddiaeth ar ddiwylliannau a’r hyn sy’n gwneud y gwledydd yn wahanol. Yn flaenorol yng nghyfres o wersi byddai’r dosbarth wedi addysgu am ba wledydd sy’n perthyn i gyfandir Ewrop. Nod y wers benodol yma fydd cynnwys gyfleodd i’r disgyblion cymryd rheolaeth o’r addysgu trwy ddewis tair gwlad amrywiol i ymchwilio amdano er mwyn cymhwyso’r wybodaeth â ddarganfyddwyd i lenwi taflen o wybodaeth. Wrth ymchwilio i wahanol ddiwylliannau gwledydd fe fydd y dosbarth yn addysgu am ddatganiad yr hyn sy’n bwysig lle nodir bod angen i blant ddeall bod cymdeithasau yn amrywiol. Fe fydd y daflen o wybodaeth yn cynnwys noddwedion amdano’r wlad a fydd yn addysgu’r disgyblion am ddiwylliant y wlad benodol. Ar gyfer y dasg yma fe fydd y disgyblion yn gweithio mewn parau er mwyn gwblhau’r dasg gan darparu cymorth i’w gilydd wrth ddefnyddio eu sgiliau cymhwysedd fframwaith digidol i fedru ateb y daflen gwaith yn llwyddiannus. 

Yn y wers hon, fe fydd y plant yn datblygu sgiliau ymchwilio ar gyfer darganfod gwybodaeth gan ddod i’r canfyddiad bod pob gwlad yng nghyfandir Ewrop yn wahanol ac yn ddiddorol. Fe fyddai hyn yng ngwneud y disgyblion yn ddinasyddion cenedlaethol gwybodus wrth sylweddoli ar wahanol gredoau a thraddodiadau sydd gan Ewrop. Ysbrydolwyd i gynllunio hyn oherwydd mai sylfaen addysg Daearyddiaeth ydy’r gred fel y noda Weeden a Lambert (2006) ein bod oll yn perthyn i gymdeithas leol a cenedlaethol. 
Gweler atodiad un ar gyfer fy mhenderfyniad i ddefnyddio strategaeth ‘pêl fasged nid ping pong’ ar ddechrau’r wers er mwyn sicrhau bod y disgyblion yn dwyn i gof beth a addysgwyd yn flaenorol. Byddaf yn mynd o amgylch y dosbarth er mwyn i’r disgyblion enwi cymaint o wledydd a phosib sy’n perthyn i gyfandir Ewrop.  O ganlyniad, fe fydd y disgyblion yn meddwl yn weithredol gan gymryd rhan allweddol yn addysgu’r wers. Wrth ddefnyddio strategaeth ‘gofyn i’r gynulleidfa’ nid oes pwysau ar y disgybl i ateb cwestiwn os nad yw’n siŵr. Fe fydd hyn yn fy nganiatau i weld lle mae gwendidau yn nealltwriaeth y disgyblion yn ogystal â dadansoddi cryfderau disgyblion yn sut fyddent yn ymateb. 
Ar gyfer dyfnhau dealltwriaeth y disgyblion am wledydd a diwylliannau’r cwestiynir y plant i ymchwilio ar gyfer bwydydd, gwisgoedd traddodiadol, prifddinas y wlad, baneri, traddodiadau ac iaith. Yn ystod y gweithgaredd fe fydd y disgyblion yn gweithio mewn parau er mwyn cwblhau’r dasg er mwyn datblygu eu sgiliau o gydweithio. Serch hynny, sylweddolais ar bwysigrwydd o sefydlu strategaeth ‘rheolau sefydlu ar gyfer siarad’ er mwyn sicrhau bod pob un disgybl yn gweithio’n dda gyda’i gilydd. Byddai sicrhau bod y disgyblion yn ymwybodol eu bod am wrando ar safbwyntiau ei gilydd gan fod yn oddefgar a gwrando’n astud ar y disgyblion. Un o’r gofidiau a gefais wrth lunio’r dasg oedd y peryg y byddai’r disgyblion yn mynd ar gyfeilion ar hyn roeddent fod i ymchwilio amdano. Felly, er mwyn sicrhau bod y partneriaid ar y llwybr cywir penderfynais i ddefnyddio strategaeth ‘ymatebion grŵp’. Yn ystod y wers, roeddwn yn gofyn i’r dosbarth am ba nodweddion roeddent yn ymchwilio amdano a byddai disgwyl i lefarydd enwebedig i nodi’r hyn roeddent yn ymchwilio. 
Ar ddiwedd y sesiwn penderfynais i arddangos pa fath o nodweddion gwlad a ddysgwyd ganddynt. Gofynnais i’r disgyblion trwy ddefnyddio strategaeth ‘adborth cyflym’ am un ffaith a addysgwyd wrth iddynt ymchwilio i wahanol wledydd. Byddai hyn yn sicrhau bod yr athro yn medru gweld faint o wybodaeth a gasglwyd a dyfnder dealltwriaeth y disgyblion. Yn ogystal â darparu cyfle i’r disgyblion gwerthuso eu dysgu drwy ddefnyddio strategaeth ‘her nodyn gludiog dau’. Fe ganiateir hyn i’r disgyblion canolbwyntio ar yr hyn a addysgwyd yn ogystal â’u hannog i weithio tuag at y camau nesaf er mwyn gwella eu sgiliau o ymchwilio. 
Yng ngwers Cymraeg penderfynais i ganolbwyntio ar ddatganiad tri yn faes yr hyn sy’n bwysig er mwyn cynllunio gwers oedd yn canolbwyntio ar addysgu arddull ysgrifenedig. Yn benodol, i ddatblygu’r sgil o ofyn cwestiynau i gynulleidfaeodd gwahanol. Fe leolir y cynllun gwers wedi i’r disgyblion ddysgu am nodweddion o sut i ofyn cwestiynau gan ddefnyddio ystod eang o ferfau a chystrawennau amrywiol. O ganlyniad, yn y cynllun gwers yma fe fydd y disgyblion yn ymgeisio i ddechrau llunio cwestiynau eu hunain am yr hyn y byddent yn gofyn i ymwelydd o swyddogaeth asiant teithio. Gwelais bwysigrwydd o ddatblygu sgiliau llafaredd ac ysgrifenedig y disgyblion fel y pwysleisia Donaldson (2015) ar ddatblygu disgyblion yn siaradwyr Cymraeg hyderus sy’n medru defnyddio’r iaith yn gywir mewn sefyllfaoedd amrywiol. 
Pwysleisia CCEA (2007) bod cynnwys y dosbarth cyfan wrth ofyn cwestiynau yn sicrhau bod pob plentyn yn meddwl am atebion. I hyn i lwyddo, pwysig yw bod y disgyblion yn ymwybodol bod modd iddynt gymryd risgiau wrth geisio ateb cwestiwn yn gywir. Gweler atodiad dau ar gyfer cynllun gwers Ieithoedd sy’n canolbwyntio ar ddechrau’r wers ar gynyddu amser meddwl y disgyblion. Dywed McHale (2014) ar ddefnydd o strategaeth ‘ffin lolipop’ sy’n sicrhau y gall unrhyw ddisgybl cael ei gofyn ar hap. Oblegid hyn fe fydd yn rhaid i bob disgybl wrando’n astud i’r cwestiynau. Ysbrydolwyd i gynllunio’r wers benodol yma er mwyn paratoi disgyblion i fedru cymhwyso gwybodaeth ysgrifenedig y Gymraeg i’w ddefnyddio ar lafar. 
Penderfynais i ddefnyddio strategaeth ‘meddwl-paru-rhannu’ er mwyn sylwi ar gamsyniadau a gwendidau yng ngwybodaeth y plant. Dywed Black (2004) mai hyn yn sicrhau bod modd i bawb yn yr ystafell ddosbarth fod yn rhan o’r drafodaeth. Gwelir bod hyn yn arf effeithiol fel yr hawlia CCEA (2017) gan ei fod yn cymryd y ffocws bant oddi wrth yr unigolyn, gan wella cymhelliant y disgyblion. Yn ôl Black (2004) mae cwestiynu effeithiol yn adran bwysig o addysgu i sicrhau bod disgyblion yn rhan yng ngweithgareddau’r dosbarth yn ogystal â chreu ystafell dosbarth sy’n ddeinamig. Yn ogystal â sicrhau bod y gweithgareddau a ddilynir yn rhai fyddai’n cyfoethogi a dyfnhau dealltwriaeth y plant. 
Ar gyfer dysgu craidd y cynllun gwers, penderfynais i ddefnyddio strategaeth ‘archwilio atebion anghywir’ oherwydd y modd i fedru dileu camsyniadau’r dysgwyr cyn iddynt ymgeisio i lunio cwestiynau. Yn ddilyniant, defnyddiais strategaeth ‘dysgwyr yn gosod cwestiynau’ fel gweithgaredd o ganlyniad i McHale (2014) yn pwysleisio ar bwysigrwydd o ganiatáu’r disgyblion i ffurfio cwestiynau eu hunain. Fe dynnir hyn sylw arbennig y disgyblion ar gyfer mabwysiadu sgil uwch o gyfathrebu oherwydd fe fydd yn ofynnol i’r dysgwyr feddwl yn ehangach. 
Fe benderfynais i lunio diwedd y cynllun gwers ar gyfle i adfyfyrio ar amrywiaeth o gwestiynau a lluniwyd yn ystod y wers. Defnyddiais y strategaeth ‘wyneb difynegiant’ er mwyn gwella ansawdd siarad y disgyblion gan na fyddent yn medru dyfalu os ydynt yn gywir neu anghywir. Ar ddiwedd y wers, cefais fy ysbrydoli gan CCEA (2017) oedd yn awgrymu fod modelu disgyblion i adlewyrchu eu gwaith yn hanfodol i ddatblygu eu gwaith academaidd. Un strategaeth a defnyddiaist oedd ‘dwy seren a dymuniad’ a fyddai’n caniatáu’r disgyblion ennyn annibyniaeth. Gwelir pwysigrwydd i wneud hyn yn ffurf ysgrifenedig a fydd yn caniatáu i’r disgyblion dyfnhau eu dealltwriaeth o’r hyn maent yn ei wneud yn dda a’r meysydd sydd eisiau gwella. Nodwedd bwysig o hyn fyddai annog y disgyblion i ddefnyddio geiriau o’r amcan dysgu a’r meini prawf llwyddiant er mwyn sicrhau dealltwriaeth glir o’r hyn sydd angen iddynt eu cyflawni. Dywed Donaldson (2015) ar bwysigrwydd bod disgyblion yn cael y cyfle i adlewyrchu ar eu gwaith er mwyn datblygu a gweld cynnydd yn ei addysgu. 
Ar gyfer maes dysgu a phrofiad Iechyd a Lles penderfynais i ganolbwyntio ar ddatblygiad llythrennedd corff y disgyblion. Defnyddiais gerddoriaeth draddodiadol o wledydd eraill fel ysbrydoliaeth i’r disgyblion cysylltu’r symudiadau gymnasteg gyda nodweddion o wledydd amrywiol. Fe ddefnyddiais ddatganiad bod datblygu corff iachus yn golygu goblygiadau gydol oes o’r hyn sy’n bwysig. Hoffwn i’r plant medru cymhwyso’r hyn a addysgwyd yn y gwersi blaenorol am symudiadau gymnasteg er mwyn ei ddefnyddio yn effeithlon i greu dawns ddiddorol. Byddai hyn yn gofyn i’r plant ddefnyddio symudiadau gymnasteg mewn modd lle byddent yn medru symud o un symudiad i’r llall yn llyfn. Yn ogystal â datblygu sgiliau cyfathrebu a chydweithio wrth iddynt ymgeisio i greu dawns mewn grŵp o bedwar. Penderfynais i ddosbarthu’r plant mewn i bedwar grŵp oherwydd byddai modd i ddisgyblion wrando ar ei gilydd gan adeiladau ar syniadau amrywiol sydd o fewn y grŵp.
Gweler atodiad rhif tri ar gyfer y cynllun gwers wrth i mi benderfynu defnyddio strategaeth ‘partner/dysgwyr ar hap i ateb cwestiwn’ ar ddechrau’r cynllun gwers oherwydd bod cwestiynu effeithiol yn arwain at hybu annibyniaeth a chydweithio wrth drafod gan archwilio beirniadaethau gwahanol ddisgyblion. Datblygir meddwl creadigol llawn dychymyg wrth i mi ymgeisio herio’r disgyblion i feddwl am gysyniadau gwahanol. I hyn i lwyddo penderfynais fabwysiadu’r strategaeth ‘dim dwylo i fyny’ er mwyn sicrhau bod pob disgybl yn cael cyfle i ymateb i’r cwestiynau. 
Yn ystod cyfnod y disgyblion yn ymarfer ac yn llunio eu berfformiadau gwelais bryder bod y disgyblion yn mynd ar gyfeilion ac nid oedent yn canolbwyntio ar y dasg. Fel modd o ddatrysiad penderfynais fabwysiadu strategaeth ‘cynyddu amser meddwl’ er mwyn mynd o amgylch y grwpiau gan ofyn i’r disgyblion pam roeddent wedi dewis y symudiadau penodol hynny a pha wlad oedd wedi eu hysbrydoli i gynllunio’r ddawns. Trwy adael digon o amser i ddisgyblion feddwl am sut i ymateb roedd modd i mi fel athrawes archwilio dealltwriaeth y plant trwy ddefnyddio strategaeth ‘bodiau i fyny, bodiau i lawr’ er mwyn bod pob plentyn yn rhan o’r gynllunio a’r ymarfer mewn modd roeddent yn gallu mynegi eu hunain. Y farn gyffredinol yn ôl Siedentop (1998) yw yn ystod gweithgareddau llythrennedd corff gwelir bod modd i’r plant cynllunio, ymarfer a pherfformio fel uned. O ganlyniad, datblygir elfennau o gydweithio a chyfathrebu yn meithrin sgiliau llafaredd. 

Dywed Siedentop (1998) mae gweithgareddau llythrennedd corff yn dibynnu ar gyfoedion yn gweithio mewn grwpiau yn dda gan fod pob un ohonynt yn gweithio tuag at yr un amcan sef i gynhyrchu perfformiad dawns lwyddiannus. Penderfynais felly ar ddiwedd y sesiwn i ddefnyddio strategaeth ‘partneriaid siarad’ trwy rannu’r disgyblion yn gymysg a’i gilydd er mwyn iddynt drafod beth aeth yn dda wrth geisio llunio dawns i berfformio. O hyn wneud roeddwn yn pwysleisio ar ddefnyddio sgiliau cyfathrebu’r disgyblion. Yn ôl Knight (2008) mae cyfranogiad yn elfen hollbwysig o lythrennedd corff gan fod modd i ddisgyblion ddatblygu amrywiaeth o sgiliau megis cynllunio dawns, cyfathrebu a datblygu syniadau yn bellach.

 Byddai’r disgyblion ar ddiwedd y sesiwn yn gwylio perfformiadau ei gilydd ac yn defnyddio strategaeth ‘marcio cyfoedion ar lafar’ i ehangu sgiliau plant i feddwl yn feirniadol am y dawnsfeydd amrywiol roeddent wedi ei weld. Mae’r datblygu’r sgiliau asesu cyfoedion yng nghred Black (2004) yn gysyniad pwysig er mwyn meithrin sgiliau hunan asesu’r disgyblion. Gwelir byddai disgyblion yn derbyn beirniadaeth o gyfoedion am eu gwaith academaidd yn well na os fyddai’r athrawes yn barnu’r gwaith. Yn deillio o hyn noda Black (2004) ar bwysigrwydd o addysgu disgyblion sut i fihafio yng ngrwpiau megis addysgu sut i wrando ar ei gilydd a chymryd tro i wrando. Dywed er mwyn i hunanasesu ac asesu cyfoedion i weithio llwyddo bydd rhaid i’r athrawes a’r disgyblion i ddatblygu’r sgiliau hyn o asesu, gofynnir fod hyn yn cymryd amser ac ymarfer.
I grynhoi’r proses o gynllunio gwersi gwelais strategaethau asesu ar gyfer dysgu yn ysgogiad i mi ddefnyddio gweithgareddau amrywiol er mwyn ceisio addysgu’r plant. Gwelais fod thema megis Ewrop a thwristiaeth yn medru gael ei gynllunio mewn ffordd effeithiol oherwydd y sylfaen gadarn o fedru cynnwys ystod eang o strategaethau ar gyfer dysgu a fyddai o gymorth i sicrhau bod disgyblion yn llwyddo yn eu hamcanion dysgu. 
Gwelais fod defnyddio strategaethau ar gyfer dysgu ar gyfer ystod eang o feysydd dysgu a phrofiad yn gyfle arbennig i bwysleisio ar bwysigrwydd defnydd o bynciau trawsgwricwlaidd. Yn ogystal â medru cynllunio gwersi o amgylch strategaethau ar gyfer dysgu oedd yn ffocysu ar ddiben y wers yn benodol. Oblegid hyn, gwelais roeddwn fedru gwneud cysylltiadau clir rhwng addysgu disgyblion a’u herio gan ddefnyddio strategaethau asesu ar gyfer dysgu amrywiol. 
Serch hynny, gwelais gyfyngiadau ar sut oeddwn yn medru cynllunio gwersi yn llwyddiannus yn benodol ar gyfer gwersi iechyd a lles gwelais hi’n anodd medru cymhwyso strategaethau ar gyfer dysgu gyda gweithgareddau creadigol. Er gwelwyd pwyslais o ddefnyddio sgiliau creadigol y disgyblion oddi wrth y cwricwlwm Donaldson anodd oedd darganfod strategaeth ar gyfer dysgu effeithiol fyddai’n canolbwyntio’r disgyblion ar wneud perfformiad o ddawns. Serch hynny, roedd defnydd o strategaethau ar gyfer dysgu yn fy atgoffa er mai gwers greadigol oedd hon roedd yn bwysig cadw ffocws y disgyblion ar amcanion dysgu’r wers sef i gydweithio a chreu perfformiad creadigol llwyddiannus.
Roedd ymgysylltu rhwng llenyddiaeth ag syniadau yn cymorth er mwyn cyfiawnhau pa fuddion penodol oeddwn yn canolbwyntio arno wrth lunio’r cynlluniau gwers. Yn sawl gweithgaredd anogir gwaith grŵp ac asesu cyfoedion oedd yn medru datblygu sgiliau cydweithio a chyfathrebu’r disgyblion mewn ffordd effeithiol. Roedd hyn yn darparu cymhelliant i ddisgyblion teimlo bod ganddynt annibyniaeth yn eu haddysg a’u bod yn medru cymryd rheolaeth o’r hyn roeddent yn ei dysgu. Yn ogystal, wrth gynllunio gweithgareddau megis marcio cyfoedion roedd gofyn i’r disgyblion eu bod yn deall cysyniadau’r amcanion dysgu a’r meini prawf llwyddiant. Fe fyddai hyn yn cymorth mawr i’r athrawes fedru archwilio ar ddealltwriaeth y disgyblion a lle gwelir camsyniadau yn eu gwaith. 

1

Cynllun Gwers Cam 1

Cynllun Gwers – Cam 1 Cynllun Gwers 

	Darpar Athro
	Heledd Mai Jones
	Dosbarth:
	Blwyddyn 3

	Maes Dysgu a Phrofiad neu Bwnc
	Dyniaethau - Daeryddiaeth
	Dyddiad:
	30.10.2019

	Ffocws Gwers:
	Ymchwilio a chymhwyso diwylliannau a thraddodiadau gwlad,

	Cysylltiadau ystyrlon â’r Cwricwlwm 
	Deall bod cymdeithasau dynol yn gymhleth ac yn amrywiol, ac maent yn cael eu llywio gan weithredoedd a chredoau pobl. 

	Cysylltiadau ystyrlon â:
Chyfrifoldebau trawsgwricwlaidd
	Llythrennedd – Cydgasglu a threfnu gwybodaeth a syniadau o ffynonellau gwahanol,
Rhifedd – Echdynnu a dehongli gwybodaeth o ystod gynyddol o ddiagramau a gwybodaeth. 
Fframwaith Cymhwysedd Digidol – arddangos ymddygiad priodol ar-lein ar weithredu strategaethau i ddiogelu eu hunain ac eraill rhag peryglon posibl ar-lein. 

	Targedau Personol (Cysylltiedig â SAC ac wedi eu nodi mewn adolygiad wythnosol)







	Amcanion Dysgu (ffocws ar ddysgu – defnyddio geirfa ddealladwy):

	Erbyn diwedd sesiwn bydd y dysgwyr yn medru; 

1. Dwyn i gof am wledydd amrywiol sydd yng nghyfandir Ewrop,
2. Ymchwilio ar wahanol nodweddion o dair gwlad amrywiol megis iaith ar gyfer llenwi taflen gwaith,
3. Medru cofio oleiaf un ffaith am yr hyn a ymchwiliwyd ar gyfer gwlad benodol yn Ewrop. 








	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Rwy’n gallu/ Erbyn diwedd y wers byddaf yn gallu… 

1. Defnyddio dyfais ddigidol er mwyn ymchwilio gwybodaeth,
2. Defnyddio’r wybodaeth â ddarganfyddwyd i ateb y daflen gwaith. 





	Llenwi taflen ar wahanol nodweddion a gwybodaeth sydd angen o wahanol wledydd yn y byd. 

Cymhwyso gwybodaeth â ddarganfyddwyd ar y we ar gyfer ateb cwestiynau’r daflen. 




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Athrawes yn atgoffa’r plant am yr amrywiaeth o wledydd a addysgwyd amdano.

Gofyn i’r disgyblion i enwi’r gwledydd a addysgwyd amdano o rai sy’n cael ei chynnwys yng nghyfandir Ewrop.

Defnyddio strategaeth Asesu ar gyfer Dysgu – pêl-fasged nid ping pong, plant yn enwi gwledydd amrywiol yn ei tro.

	Dysgwyr yn meddwl am wlad sydd yng nghyfandir Ewrop.


Defnyddio strategaeth ‘Gofyn i’r gynulleidfa’ – fel bod modd i’r disgyblion fod o gymorth i’w gilydd er mwyn ateb y cwestiynau. 

	Pwerbwynt yn dangos amrywiaeth o wledydd Ewrop. 

	

Addysgu a Dysgu Craidd
	
Athro yn darparu cyfarwyddiadau i’r disgyblion gweithio mewn parau,

Plant yn gweithio mewn parau i gwblhau’r dasg o ganlyniad angen defnydd o strategaeth ‘rheolau sylfaenol ar gyfer siarad’ i sicrhau bod pob plentyn yn parchu ei gilydd cyn dechrau’r gweithgaredd. 


	
Disgyblion yn cael cyfle i ymchwilio ar nodweddion o wahanol wledydd gyda phartner.

Defnyddio strategaeth ‘Ymatebion Grŵp’ ar gyfer sicrhau bod y grwpiau ar y trywydd cywir o’r hyn maent yn ymchwilio amdano. 


	Taflen gwaith,

Dyfais Ddigidol,

	

Sesiwn Gloi
	Athrawes yn mynd o amgylch y dosbarth er mwyn clywed un ffaith a addysgwyd gan y disgyblion am wlad benodol. 

Defnyddio strategaeth ‘adborth cyflym’ i weld dyfnder yng ngwybodaeth a dealltwriaeth y disgyblion am yr ymchwil. 


	Disgyblion yn gwerthuso ar y wybodaeth a addysgwyd ganddynt a sut aethant ati i ymchwilio.

Defnyddio strategaeth ‘her nodyn gludiog 2’ er mwyn sicrhau bod y disgyblion yn medru adlewyrchu ar gryfderau a’r camau i gymryd er mwyn gwella. 




	Taflen gwaith. 

Iechyd a diogelwch – sicrhau bod gwifrau cyfrifiadurol o’r olwg rhag iddynt faglu arnynt. 




























Atodiad 2

Cynllun Gwers Cam 1

Cynllun Gwers – Cam 1 Cynllun Gwers 

	Darpar Athro
	Heledd Mai Jones,
	Dosbarth:
	Blwyddyn 3

	Maes Dysgu a Phrofiad neu Bwnc
	Ieithoedd, Llythrennedd a Chyfathrebu – Cymraeg 
	Dyddiad:
	30.10.19

	Ffocws Gwers:
	Llunio cwestiynau er mwyn cyfweld â swyddogaeth asiant gwerthu gwyliau yn barod ar gyfer yr ymweliad. 

	Cysylltiadau ystyrlon â'r Cwricwlwm 
	Mae dysgwyr sy’n siarad ac ysgrifennu’n effeithiol yn barod i chwarae rhan lawn mewn bywyd a gwaith. 

	Cysylltiadau ystyrlon â:
Chyfrifoldebau trawsgwricwlaidd
	Llythrennedd – defnyddio geiriau geirfa benodol, gan gynnwys geiriau ac ymadroddion pwnc penodol. 
Rhifedd – adnabod y camau a’r wybodaeth briodol sydd eu hangen er mwyn cwblhau’r dasg neu gyrraedd datrysiad. 



	Targedau Personol (Cysylltiedig â SAC ac wedi eu nodi mewn adolygiad wythnosol)







	Amcanion Dysgu (ffocws ar ddysgu – defnyddio geirfa ddealladwy):

	Erbyn diwedd y sesiwn bydd y plant yn medru;

1. Addasu fy arddull ysgrifennu er mwyn bod yn addas ar gyfer y gynulledfa sef yr ymwelydd swydd twristiaeth. 








	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo rhaid i mi;

1. Cofio geirfa benodol â addysgwyd i fedru ysgrifennu cwestiynau agored a diddorol,

2. Defnyddio brawddegau amrywiol i ysgrifennu cwestiynau yn llwyddiannus. 





	Bydd y disgyblion yn medru;

1. Defnyddio yr hyn a addysgwyd er mwyn llunio cwestiynau amrywiol.
2. Anelir i pob ddisgybl fedru ysgrifennu oleiaf tri brawddeg,




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	
Athrawes i ofyn am yr eirfa sydd angen ar gyfer gofyn cwestiynau amrywiol.

Defnyddio strategaeth ‘ffin lolipop’ er mwyn sicrhau bod y disgyblion yn cael cyfle i ymateb ar hap.  

	
Disgyblion yn trafod yr hyn a addysgwyd yn flaenorol er mwyn cofio nodweddion o ofyn cwestiynau.

Defnyddio strategaeth meddwl-paru-rhannu i ddatblygu atebion o ansawdd dda wrth ymateb nôl i’r dosbarth.

	Pwyntbwer yn dangos nodweddion sydd angen ei gynnwys ar gyfer llunio cwestiynau. 

	

Addysgu a Dysgu Craidd
	
Athrawes i arddangos sut mae llunio cwestiynau cywir wrth arddangos amrywiaeth o gwestiynau o ansawdd dda a gwael. 


Strategaeth ‘Archwilio atebion anghywir’ yn galluogi i ddangos gwendidau yn gwestiynau a’r hyn sydd angen i’r disgyblion ei wneud i lunio cwestiynau o ansawdd well.

	Dysgwyr yn gweithio mewn grwpiau o bedwar er mwyn llunio cwestiynau pendol. 

Defnyddio strategaeth ‘Dysgwyr yn gosod cwestiynau’ ar gyfer hybu disgyblion i lunio cwestiynau pwrpasol yn annibynnol. 

Disgyblion yn datblygu sgiliau o gyfathrebu wrth geisio llunio amryw o gwestiynau pwrpasol a fydd yn datblygu eu sgiliau cydweithio wrth i bawb fod yn aelodau gweithgar o’r grŵp. 

	Llyfr personol y disgybl er mwyn iddynt fedru cofnodi eu cwestiynau, 

	

Sesiwn Gloi
	Athrawes yn gofyn i’r disgyblion dweud un o’r cwestiynau a luniwyd ganddynt er mwyn sicrhau dealltwriaeth y dasg.

Defnyddio ‘Strategaeth wyneb difynegiant’ er mwyn annog y disgyblion i ateb heb iddynt geisio dyfalu mynegiant wynebol yr athrawes. 



	
Disgyblion yn darllen eu cwestiynau eto gyda chyfoedion i weld cryfderau a gwendidau’r cwestiynau a lluniwyd. 

Defnyddio strategaeth ‘dwy seren a dymuniad’ i hunan asesu ac asesu cyfoed ar ansawdd y cwestiynau a beth sydd angen gwneud i wella.
	Taflen gwaith gan nodi dwy seren a dymuniad ar ddiwedd y daflen gwaith.

Iechyd a dioglewch – sicrhau bod bagiau a chotiau allan o’r ffordd cyn dechrau’r wers.  





























Atodiad 3

Cynllun Gwers Cam 1

Cynllun Gwers – Cam 1 Cynllun Gwers 

	Darpar Athro
	Heledd Mai Jones
	Dosbarth:
	Blwyddyn 3

	Maes Dysgu a Phrofiad neu Bwnc
	Iechyd a Lles
	Dyddiad:
	30.10.2019

	Ffocws Gwers:
	Cymhwyso symudiadau a cherddoriaeth a astudiwyd i lunio perfformiad dawns yn llwyddiannus. 

	Cysylltiadau ystyrlon â'r Cwricwlwm 
	Mae datblygu iechyd a lles y corff yn arwain at fuddiannau gydol oes.

	Cysylltiadau ystyrlon â:
Chyfrifoldebau trawsgwricwlaidd
	Rhifedd - cyflawni gweithgareddau ymarferol sy’n cynnwys digwyddiadau wedi’u hamseru, 
Llythrennedd – mynegi barn a syniadau’n eglur gan ddefnyddio geirfa arbenigol, 


	Targedau Personol (Cysylltiedig â SAC ac wedi eu nodi mewn adolygiad wythnosol)







	Amcanion Dysgu (ffocws ar ddysgu – defnyddio geirfa ddealladwy):

	
Erbyn diwedd y sesiwn bydd y plant yn medru;

1. Dwyn i gof y symudiadau gymnasteg a addysgwyd a’i gymhwyso i arddull dawns.
2. Defnyddio gofod mewn ffordd greadigol er mwyn symud mewn ymateb i amrywiaeth o ysgogiadau a cherddoriaeth,







	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo rhaid i mi ….

1. Cofio symudiadau gymnasteg gan ei ddefnyddio i wneud dawns,
2. Cydweithio gyda chyd-ddisgyblion trwy wrando ar awgrymiadau gwahanol,
3. Hunan asesu ac asesu cyfoedion yn llwyddiannus wrth edrych ar berfformiadau’r grwpiau amrywiol. 




	Bydd y disgyblion yn medru;

1. Cymhwyso sgiliau gymnasteg gyda cherddoriaeth er mwyn meddwl am sut medrid perfformio dawns,
2. Cydweithio gan drafod gyda chyd-ddisgyblion am ba symudiadau dylent eu gwneud,
3. Perfformio’r ddawns gan dderbyn adborth am yr hyn aeth yn dda yn ystod y ddawns. 




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	
Athrawes i atgoffa’r disgyblion am symudiadau gymnasteg a addysgwyd yn flaenorol.
 
Defnyddio strategaeth ‘partneriaid/ dysgwyr ar hap i ateb cwestiwn’ sy’n datblygu annibyniaeth y disgyblion wrth iddynt gymryd rheolaeth o’u haddysgu. 
	
Disgyblion yn datblygu sgiliau creadigol wrth feddwl am syniadau am symudiadau gymnasteg amrywiol.

Defnyddio strategaeth ‘dim dwylo i fyny’ er mwyn bod pob plentyn yn medru mynegi eu syniadau. 




	Plant yn gwisgo dillad addas,


	

Addysgu a Dysgu Craidd
	
Athrawes yn mynd o amgylch y grwpiau er mwyn gweld cynnydd y grŵp i lunio eu dawnsfeydd.

Defnyddio strategaeth ‘cynyddu amser meddwl’ er mwyn rhoi cyfle i’r disgyblion feddwl am atebion aeddfed.

	
Dysgwyr yn esbonio’r hyn maent yn ceisio ei wneud i’r athrawes gan ehangu ei sgiliau cyfathrebu.

Defnyddio strategaeth ‘bodiau i fyny, bodiau i lawr’ ar gyfer sicrhau fod y dysgwyr yn canolbwyntio ar y dasg ac yn deall yr hyn sydd angen iddynt eu cyflawni. 


	Cerddoriaeth,

Dyfais dechnolegol,

	

Sesiwn Gloi
	
Athrawes yn cymysgu’r disgyblion gyda phartneriaid gwahanol er mwyn trafod beth aeth yn dda wrth geisio llunio dawns. 

Defnyddio strategaeth ‘partneriaid siarad’ i ddatblygu sgiliau beirniadol y disgyblion trwy hunan asesu yn ogystal â sgiliau gwrando ar gyfoedion. 

	
Dysgwyr yn perfformio ac yn gwylio perfformiadau eu cyd-ddisgyblion gan roi adborth o beth aeth yn dda yn y perfformiad.


Defnyddio strategaeth ‘marcio cyfoedion ar lafar’ er mwyn datblygu meddwl beirniadol y disgyblion. 




	Cerddoriaeth, 

Iechyd a diogelwch – sicrhau bod gan y disgyblion ddigon o ofod i berfformio. 

